Crvenjak (jezero)
Crvenjak jezero je ledničko jezero u Bosni i Hercegovinini, na planini Čvrsnici. Jezero je na nadmorskoj visini 1970 m pa je po tome jezero na najvišoj visini u Bosni i Hercegovini. Nalazi se sa zapadne strane vrha Trinača na obodu vrletne Strmenice, u blizini čuvenih Hajdučkih vrata (10 minuta hoda). Poznato je po imenima Crljenak i Crvenjak. Ono je ovalnog oblika, spada u mala jezera, jer je dugačko 50, široko 30, a dubine oko 5 metara. Po površini je najmanje ledničko jezero u Bosni i Hercegovini. Oko jezera tereni su prekriveni teško prohodnom klekovinom bora. U jezeru živi triton, endemični vodozemac. Jedno je od rijetkih naših planinskih jezera čija je voda pitka. Najpovoljniji pristup do jezera vodi od planinarske kuće "Vilinac" markiranom stazom (1 sat hoda).